internet vaartha 123 Views
ముంబై : రిలయన్స్‌ కేపిటల్‌లో అనిల్‌ అంబానీ కుమారుడు అన్‌మోల్‌ను డైరెక్టర్‌గా నియ మించిన వెనువెంటనే కంపెనీ షేర్లు 40శాతం పెరిగినట్లు స్వయంగా ఆయన తండ్రి అనిల్‌ అంగీకరిం చారు. అంతేకాకుండా ఇదంతా అన్‌మోల్‌ ఎఫెక్ట్‌ అని చమత్కరించారు. ఈ ప్రభావం మరింతగా కొన సాగుతుందని ఆయన ధీమా వ్యక్తంచేస్తూ సర్వసభ్య సమావేశంలో 24ఏళ్ల అన్‌మోల్‌ను ఎగ్జిక్యూటివ్‌ డైరెక్టర్‌గా నియమించేందుకు ఆమోదం తెలపడం పట్ల అభినందనలు తెలిపారు. భావితరం కస్టమర్లు, వాటాదారులు, ఉద్యోగులు, ఇతర అన్నివర్గాల అభ్యున్నతికి అన్‌మోల్‌ కృషిచేస్తారని ఆయన హామీ ఇచ్చారు. భారత్‌లో అత్యధికజనాభా 30ఏళ్ల లోపువారేనని రిలయన్స్‌ క్యాపిటల్‌ ఉద్యోగుల సగటు వయసు కూడా 34ఏళ్లుగానే ఉందన్నారు. అన్‌ మోల్‌ చేరినవెంటనే 40శాతం షేరుధరలు పెరగడం ఆయనకు అదృష్టం కలిసొచ్చినట్లయిం దని అంబానీ వెల్లడించారు. పనితీరు మెరుగు పరుచుకుని వృద్ధి, టీమ్‌వర్క్‌ ఆధారంగా ఈ అన్‌మోల్‌ ఎఫెక్ట్‌ మరింతగా కొనసాగుతుందని ధీమా వ్యక్తంచేశారు. రిలయన్స్‌కేపిటల్‌ స్టాక్‌ ఒకటిశాతంపెరిగి 575 రూపాయలుగా ట్రేడింగ్‌ జరిగింది. అన్‌మోల్‌ ఇడిగా నియమాకం కాక ముందు 467 రూపాయలుగా ఉంది. గడచిన నెలరోజులనుంచి ఎక్కువ ర్యాలీ కనిపించింది. కంపెనీ షేర్లు గతఏడాదిగా 70శాతంపెరిగాయని అంచనా లు వేస్తున్నారు. అన్‌మోల్‌ను పూర్తికాలపు ఎగ్జిక్యూటివ్‌ డైరెక్టర్‌గా నియమించేందుకు వాటాదారుల ఓటింగ్‌లో ఆమోదం లభించడంతో అన్‌మోల్‌ డైరెక్టర్‌గా నియమితులయ్యారు. 2014నుంచే అన్‌మోల్‌ ఆర్థికసేవల విభాగంలో పనిచేస్తున్నారు. ఛైర్మన్‌తోపాటు అన్‌మోల్‌ ఆర్థికసేవల సంస్థ బోర్డులో చేరిన ఒకేఒక కుటుంబసభ్యునిగా నమోదయ్యారు. నాలుగువేల కోట్ల రాబడులతో రిలయన్స్‌ కేపిటల్‌ లైఫ్‌ ఇన్సూరెన్స్‌, వాణిజ్య రుణపరపతి, సెక్యూరిటీస్‌, జనరల్‌ ఫైనాన్స్‌, మ్యూచువల్‌ఫండ్స్‌ వ్యాపారాలను నిర్వహిస్తోంది.